Všeobecné záväzné nariadenie č. 7 / 2008 obce Kláštor pod Znievom o určení postupu a podmienok pri poskytovaní sociálnych služieb obcou Kláštor pod Znievom
			
Obec Kláštor pod Znievom v zmysle § 4, ods. 3, písm. p a § 6, ods. 1  zákona SNR č.369/1990Zb. o obecnom zriadení v znení neskorších zmien a doplnkov vydáva toto všeobecne záväzné nariadenie, ktorým sa určuje postup a podmienky pri poskytovaní sociálnych služieb obcou Kláštor pod Znievom. 

Čl. I
Všeobecné ustanovenia
§ 1

Toto všeobecne záväzné nariadenie (ďalej len ,,VZN,,) ustanovuje podmienky, na základe ktorých Obec Kláštor pod Znievom pri výkone svojej samosprávnej pôsobnosti rozhoduje na žiadosť občana o poskytovaní sociálnych služieb a úhradách za sociálne služby.

§2
Príjem a povinnosť platiť úhradu1
1.	Občan je povinný platiť úhradu za sociálne služby :
a)	opatrovateľská služba,

2.	Občan je povinný platiť úhradu za poskytnutú sociálnu službu podľa príjmu a majetku.
3.	Občan si platenie úhrady za poskytnutú sociálnu službu má riešiť užívaním vlastného    majetku, správou vlastného majetku alebo prenájmom vlastného majetku.
4.	Od občana nemožno požadovať predaj alebo prenájom

a)	nehnuteľnosti, ktorú užíva na primerané trvalé bývanie,
b)	poľnohospodárskej pôdy a lesnej pôdy, ktorú užíva pre svoju potrebu,
c)	hnuteľnej veci, ktorá tvorí nevyhnutné vybavenie domácnosti alebo na ktorú sa poskytla dávka sociálnej pomoci alebo peňažný príspevok na kompenzáciu,
d)	hnuteľnej veci a nehnuteľnej veci, ktorú potrebuje na výkon svojej   práce alebo na profesijnú prípravu
e)	osobného motorového vozidla, ktoré

1)	využíva na individuálnu prepravu z dôvodu ťažkého zdravotného postihnutia,
2)	je viac ako päťročné a jeho hodnota podľa znaleckého posudku nie je vyššia ako 100 000,- Sk,
f)	hnuteľnej veci, ak by bol v rozpore s morálnymi zásadami.
5.	Na účely úhrady za sociálnu službu uvedenú v § 2 ods. 1 sa do príjmu občana započítava aj zvýšenie dôchodku pre bezvládnosť občana, ktorému sa sociálna služba poskytuje a prídavok na dieťa, ktorému sa sociálna služba poskytuje.
6.	Na účely úhrady za sociálnu službu uvedenú v § 2 ods. 1 sa od príjmu občana odpočítava úhrada za inú sociálnu službu, alebo jej časť, ktorú je občan povinný platiť poskytovateľovi inej sociálnej služby.
7.	Úhrada za poskytnutú sociálnu službu sa určuje podľa druhu poskytovanej sociálnej služby a rozsahu poskytovanej sociálnej služby. Pri poskytovaní starostlivosti v zariadeniach sociálnych služieb sa úhrada určuje aj podľa toho, či sa táto starostlivosť poskytuje celoročne, týždenne alebo denne.
–––––––––––––––––––––––––––––––––––––––––––––––––––––––––––––––––––––––––––––
1 § 9, § 40, § 41 Zákona č. 195/1998 Z. z. o sociálnej pomoci v znení neskorších predpisov
§ 3 Právna ochrana občana pred platením úhrady neprimeranej jeho príjmu, majetku                   a rodinným pomerom2
1.	Občan nie je povinný platiť úhradu za poskytnutú sociálnu službu uvedenú v § 2 ods. 1 písm. a)  ak jeho príjem a príjem osôb, ktorých príjmy sa spoločne posudzujú je nižší ako 1,2 násobok sumy životného minima ustanovená Zákonom č. 601/2003 Z. z. o životnom minime v znení neskorších predpisov alebo ak sa rovná 1,2 násobku tejto sumy (ďalej len ŽM).
2.	Ak príjem občana a príjem osôb, ktorých príjmy sa spoločne posudzujú je vyšší ako 1,2-násobok sumy ŽM, občan platí za poskytnutú sociálnu službu uvedenú v § 2 ods. 1 písm. a)  úhradu alebo jej časť podľa príjmu a majetku tak, aby občanovi a osobám, ktorých príjmy sa spoločne posudzujú, zostala z ich príjmu suma 1,2-násobku sumy životného minima.

§ 4 Účasť rodiny na úhradách3
1.	Obec Kláštor pod Znievom, požaduje úhradu postupne od manžela, manželky, detí alebo rodičov, ak občan, ktorému sa poskytuje sociálna služba podľa § 3 nie je povinný platiť úhradu za sociálnu službu uvedenú v § 2 ods. 1 alebo platí len časť tejto úhrady.
2.	Osoba, ktorá má voči občanovi, ktorému sa poskytuje sociálna služba, vyživovaciu povinnosť, je povinná platiť úhradu alebo jej časť podľa svojho príjmu a majetku. Ustanovenia § 2 a § 3 platia rovnako.
3.	Ak medzi Obcou Kláštor pod Znievom a osobami uvedenými v § 5 ods. 1 a 2 nedôjde k dohode o úhrade, Obec Kláštor pod Znievom rozhodne o povinnosti týchto osôb platiť úhradu a to vo výške úhrady.
§ 5 Vyživovacia povinnosť
1.	Deti, ktoré sú schopné samy sa živiť, sú povinné zabezpečiť svojim rodičom slušnú výživu, ak to potrebujú.4
2.	Každé dieťa plní túto vyživovaciu povinnosť takým dielom, aký zodpovedá pomeru jeho schopností a možností k schopnostiam a možnostiam ostatných detí.5

Čl. II. Spôsob určenia úhrady, výška úhrady a spôsob platenia úhrady za opatrovateľskú službu
§ 6 Okruh osôb, ktorým sa poskytuje opatrovateľská služba
1.	 Opatrovateľská služba sa poskytuje na území obce Kláštor pod ZNievom  na žiadosť občana
a)	občanovi, ktorý pre svoj nepriaznivý zdravotný stav potrebuje pomoc inej osoby a má trvalý pobyt v obci Kláštor pod Znievom,
b)	občanovi, ktorý pre svoj nepriaznivý zdravotný stav potrebuje pomoc inej osoby a má prechodný pobyt v obci Kláštor pod Znievom,

–––––––––––––––––––––––––––––––––––––––––––––––––––––––––––––––––––––––––––––
2 § 42, § 44 Zákona č. 195/1998 Z. z. o sociálnej pomoci v znení neskorších predpisov
3	§ 45, § 46 zákona č. 195/1998 Z. z. o sociálnej pomoci v znení neskorších predpisov
4	§ 66 Zákona č. 36/2005 Z.z. o rodine v znení neskorších predpisov
5  § 67 Zákona č. 36/2005 Z.z. o rodine v znení neskorších predpisov

c)	dieťaťu, do skončenia  povinnej školskej dochádzky , ak osobnú, celodennú a riadnu starostlivosť nemôžu  z vážnych dôvodov poskytovať alebo zabezpečovať rodičia, alebo občan, ktorý prevzal takéto dieťa do starostlivosti nahrádzajúcej starostlivosť rodičov na základe rozhodnutia príslušného orgánu, 
d)	rodine, ak sa jednej matke, ktorá má trvalý alebo prechodný pobyt v obci Kláštor pod Znievom  
•	súčasne narodili tri a viac detí
•	ak sa v priebehu dvoch rokov opakovane narodili dvojičky
2.	Vážne dôvody, pre ktoré nemožno poskytovať alebo zabezpečiť osobnú, celodennú a riadnu starostlivosť o dieťa, sú: 
a)	choroba, úraz, kúpeľná liečba alebo úmrtie rodiča, alebo občana, ktorý prevzal dieťa do starostlivosti nahrádzajúcej starostlivosť rodičov na základe rozhodnutia príslušného orgánu, 
b)	pôrod matky alebo ženy, ktorá prevzala dieťa do starostlivosti nahrádzajúcej starostlivosť rodičov na základe rozhodnutia príslušného orgánu, 
c)	nástup do práce z dôvodu vyčerpania podpory pri ošetrovaní člena rodiny, ak ide o osamelého rodiča alebo občana uvedeného v písmene a).
§ 7 Nevyhnutné životné úkony, nevyhnutné práce v domácnosti a formy zabezpečenia kontaktu so spoločenským prostredím poskytované v rámci opatrovateľskej služby
1.	Nevyhnutné životné úkony
a)	bežné úkony osobnej hygieny, vrátane holenia, pomoc pri obliekaní a vyzliekaní, pomoc pri presune na vozík, na lôžko, pomoc pri použití WC
b)	kúpanie vrátane umytia vlasov
c)	donáška obeda, dovoz obeda alebo iného jedla,
d)	pomoc pri podávaní jedla a pri pití
e)	starostlivosť a výchova nahradzujúca prirodzené rodinné prostredie
f)	dohľad
2.	Nevyhnutné práce v domácnosti
a)	donáška uhlia, donáška dreva, vynesenie popola,
b)	nákup a ďalšie nevyhnutné činnosti súvisiace s prevádzkou domácnosti
c)	práce spojené s udržiavaním domácnosti
d)	príprava a varenie raňajok, obeda, prípadne olovrantu alebo večere
e)	pranie osobnej bielizne, žehlenie osobnej a ostatnej bielizne
3.	Formy zabezpečenia kontaktu so spoločenským prostredím
a)	sprievod na lekárske vyšetrenie, na vybavovanie úradných záležitostí, do školy, zo školy, do zamestnania a zo zamestnania, sprievod na kultúrne podujatia, na telovýchovné podujatia a na iné verejné podujatia
b)	tlmočením v posunkovej reči pre nepočujúce osoby pri lekárskom vyšetrení a vybavovaní úradných záležitostí a predčítaním pre nevidiacich pri vybavovaní úradných záležitostí.
§ 8

1.	Opatrovateľská služba sa poskytuje v rozsahu minimálne ½ hod. denne. 
2.	Opatrovateľská služba sa poskytuje prednostne v byte občana a môže byť poskytovaná prostredníctvom opatrovateľskej služby Obecného úradu v Kláštore pod Znievom alebo zmluvného poskytovateľa. 
3.	Občan má právo  vybrať si poskytovateľa opatrovateľskej služby a kedykoľvek požiadať o zmenu tohto poskytovateľa.
4.	Občanovi, ktorý žiada poskytovanie opatrovateľskej služby v inom čase ako od 07.00 do 15.00 hod., vyššom rozsahu ako 8  hod. denne alebo počas dní pracovného pokoja, sa táto služba môže poskytnúť za osobitných platobných podmienok v zmysle § 8.
5.	Občanovi, ktorému sa poskytuje opatrovateľská služba a z rôznych dôvodov nežiada poskytovanie opatrovateľskej služby na dobu dlhšiu ako 3 mesiace, sa vydá rozhodnutie o zastavení poskytovania opatrovateľskej služby. O opätovné poskytovanie opatrovateľskej služby musí občan písomne požiadať.
6.	Pri hospitalizácii klienta alebo pri prerušení poskytovania opatrovateľskej služby na dobu kratšiu ako 3 mesiace sa rozhodnutie o zastavení poskytovania opatrovateľskej služby nevydáva.
7.	Ak občan, ktorému sa poskytuje opatrovateľská služba – dovoz obedov odoberie viac ako jedno teplé jedlo denne, je povinný platiť úhradu za dovoz každého obeda alebo iného teplého jedla podľa § 8.
8.	Občanovi, ktorý má na základe právoplatného rozhodnutia zastavené poskytovanie opatrovateľskej služby, sa táto služba odníme, ak doba zastavenia je dlhšia ako šesť mesiacov.
§ 9 Výška úhrady za opatrovateľskú službu
Maximálna výška úhrady za opatrovateľskú službu je uvedená v závislosti od času a doby jej poskytovania v tabuľke č.1: 
 (tab.č.1)
   čas poskytovania OSL	príspevok obce
za hodinu poskytovania OSL
	
07.00 - 15.00	  20,-Sk	
 15.00 - 22.00 	  20,-Sk	
22.00 - 07.00	   0,- Sk	
Viac ako 9 hodín denne za každú ďalšiu začatú hodinu
	   0,-Sk	
Počas dní pracovného pokoja	    0,-Sk	
§ 10
1.	Úhrada za opatrovateľskú službu v kalendárnom mesiaci sa vypočíta v súlade s týmto VZN podľa rozsahu poskytovaných nevyhnutných životných úkonov, nevyhnutných prác v domácnosti a foriem zabezpečenia kontaktu so spoločenským prostredím a rozsahu hodín na poskytnutie nevyhnutných životných úkonov, nevyhnutných prác v domácnosti a zabezpečenia kontaktu so spoločenským prostredím v prepočte na počet kalendárn ych dní v mesiaci.
2.	Úhradu za opatrovateľskú službu platí občan podľa skutočného rozsahu poskytnutých nevyhnutných životných úkonov, nevyhnutných prác v domácnosti a foriem zabezpečenia kontaktu so spoločenským prostredím za kalendárny mesiac, v ktorom sa opatrovateľská služba poskytla, najneskôr do 15. dňa nasledujúceho kalendárneho mesiaca.
3.	Úhrada za opatrovateľskú službu sa určuje podľa postupu pracovných činností, ktoré tvoria  prílohu č.1 tohto VZN. Celková úhrada za opatrovateľskú službu sa zaokrúhľuje na celé koruny smerom nadol.

Čl. III. 
Spôsob a výška úhrady za poskytovanie  spoločného stravovania
 
§ 11 Okruh osôb, ktorým sa poskytuje spoločné  stravovanie
Organizovanie a poskytovanie  spoločného stravovania

V zmysle § 16 a 71 zákona č. 195/1998 Z.z. o sociálnej pomoci Obec Kláštor pod Znievom poskytuje spoločné stravovanie v pracovných dňoch prostredníctvom zariadenia  a to:
•	v školskej jedálni pri ZŠ Františka Hrušovského v Kláštore pod Znievom 

Výška stravnej jednotky :
-  v školskej jedálni pri ZŠ Františka Hrušovského v Kláštore pod Znievom  je 65,- Sk   

Výška  stravnej jednotky pre občana, ktorému bude poskytnuté spoločné stravovanie prostredníctvom školskej jedálne ZŠ je stanovená na 55,- Sk 

Podmienky poskytovania spoločného stravovania:

1.	O stravovanie môže požiadať občan, ktorému stravovanie nemožno zabezpečiť inak a ktorý:

a.)	je poberateľom starobného alebo invalidného dôchodku,
b.)	pre svoj nepriaznivý zdravotný stav je odkázaný na pomoc cudzej osoby pri nevyhnutných životných úkonoch,
c.)	žije sám v domácnosti.

Tlačivo žiadosti sa nachádza na Obecnom úrade  v Kláštore pod Znievom. Žiadateľ adresuje a doručí zdokladovanú žiadosť na Obecný úrad v Kláštore pod Znievom, M. Čulena 181..  

Čl. V.
Spoločné a záverečné ustanovenia
§ 12
1.	Ak občan, od ktorého sa požaduje úhrada za poskytnuté sociálne služby neohlási výšku  svojich príjmov a hodnotu majetku, resp. zmeny v rodinných a majetkových pomeroch, ktoré sú rozhodujúce na určenie úhrady za poskytnuté sociálne služby do 8 dní, Obec rozhodne o povinnosti tohto občana platiť úhradu za poskytnuté sociálne služby v celom rozsahu podľa § 103 ods. 6 zákona č. 195/1998 o sociálnej pomoci, v znení neskorších predpisov..
2.	Občanovi s prechodným pobytom na území Obce Kláštor pod Znievom sa sociálne služby poskytujú za úhradu zvýšenú o 20%.  
§ 13
 Poskytovateľ sociálnej služby je povinný chrániť osobné údaje získané za účelom určenia výšky úhrady za poskytované sociálne služby v zmysle zákona č. 428/2002 Z. z. o ochrane osobných údajov v znení neskorších predpisov.
§ 14
Pri poskytovaní sociálnych služieb a stanovovaní na úhrady za poskytované sociálne služby sa primerane použije zákon č. 195/1998 Z. z. o sociálnej pomoci v znení neskorších predpisov, zákon č. 71/1967 Zb. o správnom konaní v znení neskorších predpisov, zákon č. 36/2005 Z.z.. o rodine v znení neskorších predpisov, zákon NR SR č. 18/1996 Z. z. o cenách v znení neskorších predpisov, občiansky zákonník.

Čl. VI.
Účinnosť
1.	Obec Kláštor pod Znievom si vyhradzuje právo na kontrolu využitia ním poskytnutých finančných prostriedkov.
2.	Toto VZN bolo schválené uznesením OZ v Kláštor pod Znievom Uznesením č. 18/2008 zo dňa 11.4.2008 
3.	Toto VZN nadobúda platnosť dňom schválenia MsZ a účinnosť dňom 01.05.2008.

                                                                                                               Maroš Halahija
                 Starosta obce

Prílohy:
l  –  opis pracovných činností

Príloha č. l

Opis pracovných činností:
		Nevyhnutné životné úkony, nevyhnutné práce v domácnosti a formy zabezpečenia kontaktu so spoločenským prostredím poskytované v rámci opatrovateľskej služby
1)_Nevyhnutné životné úkony
a)	bežné úkony osobnej hygieny, vrátane holenia, pomoc pri obliekaní a vyzliekaní, pomoc pri presune na vozík, na lôžko, pomoc pri použití WC- ½ hod.
b)	kúpanie vrátane umytia vlasov: mobilný klient -   ½.hod, imobilný klient-1 hod
c)	donáška obeda, dovoz obeda alebo iného jedla -½.hod
d)	pomoc pri podávaní jedla a pri pití - ½.hod
e)	starostlivosť a výchova nahradzujúca prirodzené rodinné prostredie - podľa      požiadavky, najmenej ½.hod
f)	dohľad- podľa požiadavky, najmenej ½.hod

2)	Nevyhnutné práce v domácnosti
a)	donáška uhlia, donáška dreva, vynesenie popola, kúrenie, čistenie vykurovacích telies- ½.hod
b)	nákup a ďalšie nevyhnutné činnosti súvisiace s každodennou prevádzkou domácnosti - napr. nákup v najbližšom obchode, vynesenie smetí, umytie utretie a uloženie riadu - ½.hod
c)	práce spojené s týždenným udržiavaním domácnosti – napr. vysávanie, utieranie prachu, umývanie WC a kúpeľne, výmena posteľnej bielizne - 1 hod 
d)	sezónne upratovanie - vrátanie  umytia okien,  vypratia a zavesenia záclon - 2 hod 
e)	príprava a varenie raňajok, prípadne olovrantu alebo večere- ½.hod
f)	príprava a varenie obeda - 1 hod.
g)	pranie osobnej a ostatnej  bielizne: 
ga) ručne  3 kg - ½ hod, 
gb) mechanicky  -5 kg - ½hod, 
gc) obsluha  automatickej práčky- 10 kg -½.hod,  
h)	žehlenie osobnej a ostatnej bielizne - 5 kg - 1 hod. 

3) Formy zabezpečenia kontaktu so spoločenským prostredím
a)	sprievod na lekárske vyšetrenie, na vybavovanie úradných záležitostí, do školy, zo školy, do zamestnania a zo zamestnania, sprievod na kultúrne podujatia, na telovýchovné podujatia a na iné verejné podujatia- podľa skutočne vynaloženého času, najmenej ½ hod
b)	tlmočením v posunkovej reči pre nepočujúce osoby pri lekárskom vyšetrení a vybavovaní úradných záležitostí a predčítaním pre nevidiacich pri vybavovaní úradných záležitostí- podľa skutočne vynaloženého času- najmenej ½ hod

Uvedené činnosti sa vykonávajú v miestnosti obývanej klientom, kuchyne, WC, kúpeľne a chodbe priľahlej k týmto miestnostiam.